laion/Wikipedia-Exotic huggingface dataset:
דוב מאולף

דב מאולף או דב מרקד הוא דב, שנלכד או גודל, ועבר אילוף, כדי לבצע תנועות דמויות ריקוד על מנת לבדר בני אדם. הצגות של דובים מרקדים התרחשו באירופה ובאסיה מימי הביניים ועד המאה ה-19, אך יש מדינות שבהן התופעה קיימת גם במאה ה-21, כמו ספרד בה נחזתה התופעה באוקטובר 2007. לאורך ההיסטוריה עסקו באילוף דובים קבוצות ושבטים שונים, וביניהם רומאני וסינטי. שבט הרומאני אורסרי עסק בתחום ברומניה, אוקראינה וסביבותיהן, שבט הרומאני "מֶדְבֶדַרָה" עסק בכך בסלובקיה, ובבלקן מאלפי הדובים הרומאניים נקראים "מֶצְ'קַרָה". קבוצות אלה לא דוברות תמיד את אותם דיאלקטים רומאניים ולא בהכרח מכירות זו בזו כזהות. הדרך לאלץ את הדובים לרקד בוצעה באמצעות הובלתם בכלוב עם רצפת פח כפולה, במרווח הוכנסו גחלים, והגברת האש חיממה את רצפת הפח, ואילצה את הדוב להרים את כפותיו מהפח הלוהט. הדובים המרקדים הם מסורת עתיקה בהודו. מיעוט הודי הנושא את השם "קאלאנדאר" התפרנס מאות בשנים מהפעלת דובים מרקדים. הם נהגו לנקב את סחוס אפם של הדובים ולהעביר דרכו חבל - משיכה בחבל גרמה כאב לדוב ואילצה אותו לבצע את מה שהמאלף רצה. פעולה משולבת של שלטונות הודו וארגון פילנתרופי של מאמצי דובים מאוסטרליה הביאה בסופו של דבר לפדיון מאות דובים ושחרורם, תוך פיצוי הבעלים. פעולות דומות, בקנה מידה קטן יותר, בוצעו גם בארצות נוספות. מדיה וקבצים בנושא דוב מאולף בוויקישיתוף The End of the Dancing Bears (באנגלית) Dancing bears in Spain cause public outcry (באנגלית) Milena Hubschmannova, What is the Romani Language? University of Hertfordshire Press, 2000. עמ' 60. A Kalandar’s life beyond the bears (באנגלית) Salvatoarea ursilor (ברומנית)
פנדר רודס

פנדר רודס (באנגלית: Fender Rhodes או Rhodes piano) הוא פסנתר חשמלי שהיה נפוץ במוזיקה של שנות ה-70 של המאה ה-20. הפסנתר הומצא על ידי הרולד רודס (Harold Rhodes (אנ')). רודס המציא את הפסנתר עבור חיילים אמריקאים פצועים במהלך מלחמת העולם השנייה, אותם ביקש ללמד נגינה כחלק ממהלך השיקום. כעשור לאחר המלחמה החלה חברת פנדר לייצר גרסת בס של הפסנתר. ב-1965 החלה החברה לייצר גרסת פסנתר מלאה עם 7 ורבע אוקטבות (88 קלידים). הפסנתר הפך לנפוץ בהרכבי מוזיקת פופ, ג'אז ומוזיקת נשמה. השימוש בפסנתר פחת עם כניסת הסינתיסייזר הקל בשנות השמונים, עד שייצורו הופסק. ב-2005 קנה ג'וזף ברנדסטטר (בעל חנות לכלי נגינה מלוס אנג'לס) את הזכויות על המותג ״רודס״ מחברת רולנד, ומ-2009 שב לייצר ולמכור פסנתרי רודס חדשים. הפסנתר תוכנן כך שידמה ככל הניתן נגינה בפסנתר אקוסטי, לפיכך מנגנון הפסנתר מבוסס על קלידים, כל קליד נוקש באמצעות פטיש על קולן, המוגבר באמצעות פיקאפ אלקטרו-מגנטי ומושמע באמצעות מגבר (בדומה לגיטרה חשמלית). לכלי יוצרו מספר גרסאות בהן גרסה נישאת קטנה, בת 73 קלידים, הניתנת לנשיאה במזוודה ייעודית הכוללת מגבר ורמקולים וגרסת במה (stage) עם חיבורים למגבר חיצוני. גרסאות נוספות כוללות אפקטים במוצא הצליל כגון טרמולו, פדל השהיית צליל (sustain pedal) ותאימות למגוון ציוד ההגברה והאפקטים של פנדר. עניינו של רודס היה בהוראה ולפיכך תכנן כיתת לימוד מבוססת פסנתרי רודס (Rhodes Student), המחוברים באפון פרטני לעמדת הוראה, באמצעותה יכול המורה להאזין לכל תלמיד באופן פרטני ולעמוד על התקדמותו. כלי דומה היה ה-Wurlitzer, שהיה בעל צליל מתכתי יותר. ריי מנזרק, קלידן ה-Doors, נהג להשתמש בגרסת הבס של הפסנתר בהקלטות ובהופעות, כאשר ניגן בשמאל על הפנדר רודס ובימין על אורגן חשמלי. בגרסת האולפן Riders on the Storm עשה שימוש בגרסה מלאה של הפסנתר. לדבריו, הלהקה חבה את עצם קיומה לפסנתר רודס. לקראת סוף שנות השישים, עם התפתחות הפיוז'ן, הפך הכלי לפופולרי בג'אז. בין היתר ניגנו בו הרבי הנקוק, צ'יק קוריאה, ביל אוונס וג'ו זאווינול. הכלי זכה לפופולריות והוקרה בעקבות אלבומו פורץ הדרך של מיילס דייוויס Bitches Brew, בו נעשה שימוש בשני פסנתרים במקביל. ב-1969 ניגן בילי פרסטון בפנדר רודס במסגרת ההופעה האחרונה של הביטלס על גג אולפני אפל רקורדס (הוא מופיע בנגינה בכלי בגרסת האולפן של השיר Get Back). סטיבי וונדר הרבה להשתמש בפנדר רודס בשנות השבעים, וריי צ'ארלס הופיע כשהוא מנגן על הכלי בסרט האחים בלוז. היה זה גם אחד הכלים המועדפים על קלידן להקת סטילי דן, דונלד פייגן, גם בקריירת הסולו שלו ובהופעותיו. בישראל נודעו כנגנים בכלי יוני רכטר, אריאל זילבר, עוזי נבון ואלונה טוראל. מדיה וקבצים בנושא פנדר רודס בוויקישיתוף יובל נוב, עוד חוזר הניגון: חייו, מותו ותחייתו של ה"פנדר רודס" – הפסנתר החשמלי החשוב בהיסטוריה, האייל הקורא, 21 באוקטובר 2010 Inventor of Fender Rhodes Piano Dies, ‏MTV,‏ 1 באפריל 2001 אתר המותג On the Rhodes Again - אתר מעריצים ההיסטוריה של פסנתר רודס כתבה באתר האייל הקורא, פסקת "תחייה" Inventor of Fender Rhodes Piano Dies, ‏MTV,‏ 1 באפריל 2001
ראובן בן-יוסף

ראובן בן-יוסף (באנגלית: Reuven Ben-Yosef; ‏31 במאי 1937 - 9 במרץ 2001) היה משורר ישראלי. בן-יוסף נולד בניו יורק שבארצות הברית בשם רוברט אליוט רייס, ליוסף רייס (Joseph Reiss) וססיליה רייס (Cecilia Reiss). בן-יוסף גדל במנהטן; התחנך בבית הספר התיכון למוזיקה ואמנות (The High School of Music & Art) למד ג'אז והיה למוזיקאי ג'אז מקצועי. בן-יוסף למד במכללת אוברלין במדינת אוהיו. לאחר מכן התגייס לצבא האמריקני ושירת בהיילברון שבגרמניה. בשנים 1957–1959 פרסם שירה במגזינים ספרותיים אמריקנים וב"ניו יורק טיימס". הוא פרסם את ספר השירה הראשון שלו (היחיד שכתב באנגלית), "הזרע האינסופי" (The Endless Seed). ואחר מכן עלה לישראל. אביו, שהתנגד לעלייתו לישראל התנכר לו, ובן-יוסף חי בעוני רב. במלחמת יום הכיפורים לחם בדרום רמת הגולן. בקיץ 1976 עבר לגור בירושלים, ועסק בתרגום והוראת כתיבה יצירתית לתלמידי תיכון. ב-1996 הוא הקים בית הוצאה לאור קטן בשם "ספרי בצרון". הוא נפטר מסרטן הריאות ב-9 במרץ 2001. בן-יוסף כתב 19 ספרי שירה עברית, שני רומנים, שני ספרי מסות. לאחר מותו פרסמה אשתו ספר "לזכרו של ראובן בן יוסף", ובו מאמרים של עמיתיו (2002). שחפים ממתינים (1965) יממה של אהבה (1967). מן הקו : שירים - שירים שנכתבו בעת שירותו במלחמת לבנון הראשונה (1982). טעם הארץ : שירים (1984). על הצוק : שירים (1988). שירים בעולם רותת (1989). להוציא עצמי מן הסבל (1993). שבענו ונותרנו : שירים (1996). אל ארץ התודעה : שירים. יומן כתיבה (1998). על תרבותנו המתגבשת : מסות (1996). • Michael Weingrad, Letters to America: Selected Poems of Reuven Ben-Yosef, PP 16-17 בלפור חקק, על הספר "ראובן בן יוסף / שירים בעולם רותת" ראובן בן-יוסף, ב"לקסיקון הספרות העברית החדשה" ראובן בן-יוסף, ‏שירי שלום, בצרון 332-333, אפריל 1979, עמ' 16-19 ספריו באתר הספרייה הלאומית ראובן בן-יוסף, דף שער בספרייה הלאומית ראובן בן-יוסף, בלקסיקון הספרות העברית החדשה ראו ב"לקריאה נוספת" בספרו של Weingrad קורות חיים באתר כותר ראובן בן-יוסף באתר GRAVEZ
רצועות בולינגר

רצועות בולינגר (באנגלית: Bollinger Bands) הידועה גם כ"קווי אלפא-בטא", הן אינדיקטור המשמש לניתוח טכני בשוק ההון, בתחום הניתוח הגרפי. זהו פיתוח של ג'ון בולינגר, אנליסט בחברה CNBC – Financial News Network. רצועות בולינגר מורכבות משלוש רצועות. הרצועה האמצעית מהווה את הממוצע בין הרצועה העליונה לבין הרצועה התחתונה. הרצועה העליונה מהווה שתי סטיות תקן מעל לממוצע, ואילו הרצועה התחתונה מציינת שתי סטיות תקן מתחת לממוצע. ההנחה הבסיסית של רצועות בולינגר היא שהמחירים של המניות או של המדדים נוטים להישאר בין הרצועה הגבוהה והרצועה הנמוכה. והמרחק בין הרצועות מהווה פונקציה של תנודתיות המחירים. כאשר הרצועות מתקרבות יופיעו שינויים חדים בשערי המנייה או המדד. יציאה מהרצועה תרמוז על המשך מגמת העלייה או הירידה, לעיתים הרצועות נפרצות. אין הכרח שהשערים יגיעו לגבול הרצועה העליונה או התחתונה. הסוחרים בשוק ההון נעזרים ברצועות בולינגר כאזורי תמיכה והתנגדות, כלומר נגיעה ברצועה התחתונה יכולה לאותת על אזורי קנייה בהסתמכות על כלים טכניים נוספים ומנגד הגעה לרצועה העליונה בליווי כלים טכניים נוספים כמו נרות היפוך יכולה לאותת על שינוי מגמה מעלייה לירידה לכן, הנוסחה משמשת ככלי עזר, על מנת לזהות את התנודתיות בשוק לצורך בחירת אסטרטגיות מסחר. ישנם סוחרים אשר משתמשים ברצועות בולינגר בשילוב מתנדים אחרים כדי לנסות ולהבין נקודות כניסה\יציאה אפשריות. מדיה וקבצים בנושא רצועות בולינגר בוויקישיתוף רצועות בולינגר – Bolinger Bands | בורסה גרף, באתר בורסהגרף רצועות בולינגר דורון שלפר, הבורסה לניירות ערך ושוקי ההון בישראל ובעולם, 2016
סיטרואן BX

סיטרואן BX (בצרפתית: Citroën BX) היא מכונית משפחתית מתוצרת יצרנית הרכב הצרפתית סיטרואן אשר יוצרה בין השנים 1982–1994 בצרפת ובספרד. יוצרו 2,315,739 יחידות. 5 דלתות. 4-5 נוסעים (בדגמי סטיישן 5-7 נוסעים). מנוע קדמי. סוגי הנעות: הנעה קדמית 4x2, הנעה כפולה 4x4. 5 דלתות האצ'בק. 5 דלתות - סטיישן. 3 דלתות - מסחרית (יוצרו כ-2,000 יחידות). "BX 11". "BX 14". "BX 15". "BX 16". "BX 19". "BX Sport". "BX 4TC". "BX 17 D". "BX 17 D Turbo". "BX 19 D". "Sport". "GT". "4TC". "GTi". "16V". " TRS 16". "19 TRS". "TZD". "TZ". שיווקה של סיטרואן bx החל בישראל החל משנת 1985. והיא נתנה תמורה רבה בהשוואה למחירה (פורד אסקורט עלתה 3% יותר, וגולף 9% יותר) היא הייתה מאוד מרווחת עם בסיס גלגלים של 266 ס"מ, כללה תיבת הילוכים בעלת 4 הילוכים אוטומטית מתוצרת zf הגרמנית שהייתה נדירה בישראל ברכבים עממים. היו לה נתוני התאוצה של כ-13 שניות מ-0 ל-100 בדגם האוטומטי וצריכת דלק של כ-10 קילומטרים לליטר, האבזור בה כלל מזגן מקורי, חלונות חשמליים, נעילה מרכזית, לוח שעונים שכלל גם מד סל"ד ומד חום מנוע, מראה ימנית, ריפודי קטיפה ואופציה לגלגלי סגסוגת קלה, הגה כוח, וגג נפתח חשמלי. המתלים שלה העניקו לרכב נוחות נסיעה גבוהה, והייתה אפשרות לעלות את שלדת הרכב מה שאפשר לרדת איתה לשטח. שהובילו אותה להיות בראש טבלת המכירות בשנים 1987 ו-1988. אך מהר מאוד החלו לצוץ ברכב בעיות אמינות קשות, בתיבה האוטומטית, במתלים ובחלקים שהתפרקו מהרכב בגלל שלא עמדו בחום של ישראל. בשנותיו המאוחרות של הדגם בעקבות בעיות האמינות הקשות החלה קריסה במכירות הרכב, ויחסית לכמות הרכבים שנמכרה, נוכחותם על הכבישים ירדה משמעותית עד שלאחר שנים ספורות בשנות התשעים ירדה משמעותית נוכחותם בישראל. "סיטרואן BX" דגם "TZD Diesel Turbo", שנת 1992 "סיטרואן BX" דגם "GTi" - מבט לתא הנהג "סיטרואן BX" "סיטרואן BX" דגם "TZi", שנת 1992 "סיטרואן BX" "סיטרואן BX" דגם "GTi", שנת 1991 "סיטרואן BX", שנת 1985 "סיטרואן BX" -מבט ללוח מחוונים "סיטרואן BX" דגם "RE" "סיטרואן BX" דגם "TZD Turbo" - סטיישן "סיטרואן BX" דגם "TXD", שנת 1994 - סטיישן "סיטרואן BX" - סטיישן "סיטרואן BX", שנת 1991 - סטיישן סדרה מיוחדת, 5 דלתות "סיטרואן BX", שנת 1991 - סטיישן, סדרה מיוחדת, 5 דלתות סיטרואן מדיה וקבצים בנושא סיטרואן BX בוויקישיתוף ששי כהן, סיטרואן bx, מתוך אתר wheel סיטרואן BX, סרטון באתר יוטיוב סיטרואן BX, סרטון באתר יוטיוב דגמי "סיטרואן BX" web.archive.org/web/20120320031749 דגם "BX19 TGD" - מפרט carfolio.com/specifications/models/car דגם BX19 RD שנת 1984 - מפרט carfolio.com/specifications/models דגם "סיטרואן BX", שנת 1982 - מפרט טכני carfolio.com/specifications/models/car דגם "סיטרואן BX", שנת 1983 - מפרט טכני carfolio.com/specifications/models/car "סיטרואן BX" יוצר בין השנים 1982-1984 citroenet.org.uk/passenger-cars דגמי "סיטרואן BX" - מסחרית flickr.com/photos/65759393@N06 דגם 4TC - היסטוריה web.archive.org/web/20080715101806 דגם "GTi", שנת 1986 - מפרט טכני carfolio.com/specifications/models/car דגם citroen-bx-gti-16v autocar.co.uk/car-news/used-car-buying-guides-past-master/citroen-bx-gti-16v-review שוק הרכב בשנת 1988, באתר wheel נעם וינד, ‏האוטו שלנו - סובארו DL מכונית המהפך, באתר ‏מאקו‏, 29 באוקטובר 2010
ה'תת"ה

ה'תת"ה (5,805) ובקיצור תת"ה – היא שנה עברית אשר תחל ביום א' בתשרי, אור ל-22 בספטמבר 2044, ותסתיים ביום כ"ט באלול, 11 בספטמבר 2045. המולד של תשרי חל ביום חמישי, 10 שעות ו-782 חלקים. לפיכך זו שנה מסוג השא. איננה מעוברת, ואורכה 355 ימים. זו שנה שנייה לשמיטה, ושנת 10 במחזור העיבור ה-306. תקופת ניסן שבשנה זו היא תחילת שנת 9 (סימנה טלזא) במחזור השמש ה-208. שנה זו היא שנת 1,976 לחורבן הבית, ושנת 2,356 לשטרות. מדינת ישראל תחגוג ביום העצמאות ה'תת"ה 97 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת השא שנה מסוג השא, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ד בניסן, ערב פסח, חל בשבת, ולכן חלים דיני ערב פסח שחל בשבת. כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997). ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
ג'וש דובווי

ג'וש דובווי (באנגלית: Josh Dubovie; נולד ב-27 בינואר 1990) הוא זמר אנגלי. דובווי נולד בליינדון, בבית ספרו הופיע בהפקת בית הספר של המחזמר "עלובי החיים". ב-2010 ייצג את הממלכה המאוחדת באירוויזיון 2010, עם השיר "That Sounds Good to Me" (אנ'), לאחר שזכה בקדם האירוויזיון הבריטי (אנ'). באירוויזיון עצמו, סיים דובווי במקום האחרון בגמר (אליו העפילה הממלכה המאוחדת באופן אוטומטי) כשקיבל 10 נקודות בלבד. ב-2010 הופיע בהצגה "אלאדין" בתיאטרון. ב-2011 השתתף במופע של מועדון מעריצי האירוויזיון במינכן, בשנה זו גם יצא אלבומו הראשון. באפריל 2012 השתתף דובווי במופע איחוד של נציגי הממלכה המאוחדת לאירוויזיון שנערך בגייטסהד. ב-2013 הוציא דובווי שיר נוסף בשם "Game Over" תחת שם הבמה שלו באותה העת, ג'וש ג'יימס. החל משנת 2015 דובווי מתגורר בעיר אוטווה שבקנדה והוא מאמן דפוסי חשיבה. מדיה וקבצים בנושא ג'וש דובווי בוויקישיתוף ג'וש דובווי, באתר ספוטיפיי ג'וש דובווי, באתר MusicBrainz (באנגלית) ג'וש דובווי, באתר Discogs (באנגלית) ג'וש דובווי, באתר Songkick (באנגלית) ג'וש דובווי, באתר Genius ג'וש דובווי, באתר BBC ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אטלס (ירח)

אטלס (באנגלית: Atlas) הוא אחד מ-82 הירחים של שבתאי, שהתגלה בתחילת אוקטובר 1980 מתצלומי הגשושית וויאג'ר 1. הירח נקרא על שם הטיטאן אטלס מהמיתולוגיה היוונית, שמחזיק את כדור הארץ על כתפיו, מכיוון שאטלס הירח נראה כאילו הוא מחזיק את טבעותיו של שבתאי עליו. אטלס הוא הלוויין הקרוב ביותר לקצה החיצוני של טבעת A (הטבעת החיצונית ביותר של שבתאי) ונחשב זמן רב ל-"לוויין רועה" של הטבעת. עם זאת, עכשיו ידוע שהקצה החיצוני של הטבעת נשמרת במקום על ידי 6/7 תהודה אורבאלית עם ירח גדול אך רחוק יותר. ביוני 2005 צולמו תמונות על ידי הגשושית קאסיני-הויגנס שחשפו את אטלס כבעל מרכז כדור גס המוקף ברכס קו משווני גדול וחלק. ההסבר הסביר ביותר עבור המבנה המיוחד הזה הוא שחומר הטבעת נסחף על ידי הירח (בעזרת כוח המשיכה שלו), מצטבר על פניו עם העדפה חזקה של קו המשווה בשל רזון הטבעת. למעשה, גודלו של הרכס המשוותי דומה לאונה הצפויה של הירח. משמעות הדבר היא כי עבור כל חלקיקים נוספים המשפיעים על קו המשווה הכוח הצנטריפוגלי כמעט יגבר על כוח הכבידה החלש של אטלס והם כנראה יאבדו. מסלולו של אטלס מושפע באופן משמעותי על ידי הירח פרומתאוס ובמידה פחותה על ידי הירח פנדורה, מה שמוביל לטיולים בקו האורך של עד 600 ק"מ (0.25 מעלות) ממסלול קפלריאן עם תקופה של כשלוש שנים. מכיוון שמסלולי פרומתאוס ופנדורה אין צפויים, יש חשד כי מסלולו אטלס עשוי להיות אינו צפוי גם הוא. מדיה וקבצים בנושא אטלס בוויקישיתוף פרופיל ירח אטלס, באתר נאס"א (באנגלית)
משפט גומורי

במתמטיקה, משפט גומורי הוא המשפט שלפיו אם נסיר מלוח שחמט שתי משבצות בצבעים שונים, עדיין יהיה ניתן לרצף את הלוח באמצעות אבני דומינו בגודל 2×1. המשפט הוכח על ידי רלף גומורי. משפט גומורי מבוסס על חידת שחמט ידועה: האם ניתן לרצף באמצעות אבני דומינו לוח שחמט שהוסרו ממנו שתי משבצות פינתיות נגדיות. התשובה לחידה היא שלילית, משום ששתי משבצות פינתיות נגדיות בלוח שחמט הן תמיד באותו צבע, כך שלאחר ההסרה יהיו יותר משבצות מצבע אחד, מאשר משבצות מהצבע השני. ברור שכל אבן דומינו תכסה בהכרח משבצת אחת לבנה ומשבצת אחת שחורה, ולכן לא ניתן לרצף לוח באבני דומינו אם אין עליו מספר שווה של משבצות לבנות ומשבצות שחורות. בפתרון חידה זו, אנו מוכיחים למעשה, שאם הסרנו שתי משבצות מלוח שחמט, היותן בצבעים שונים הוא תנאי הכרחי לכך שיהיה ניתן לרצף את המשבצות שנותרו באבני דומינו. משפט גומורי מוכיח שתנאי זה הוא גם תנאי מספיק. הוכחת המשפט מתבססת על העובדה שקיים מסלול מעגלי על לוח שחמט, שעובר מכל משבצת למשבצת סמוכה (בעלת צלע משותפת), ועובר בכל משבצת פעם אחת בלבד. מסלול זה עובר במשבצות שחורות ולבנות לסירוגין. כאשר מסירים שתי משבצות, אחת שחורה ואחת לבנה, מחלקים למעשה את המסלול לשני "שבילים". אורך כל שביל הוא זוגי, מאחר שקצה אחד שלו סמוך למשבצת הלבנה שהסרנו (ולכן הוא שחור) והקצה השני שלו סמוך למשבצת השחורה שהסרנו (ולכן הוא לבן). כדאי גם לשים לב, שאורך אחד השבילים עשוי להיות אפס. כל שביל ניתן לרצף באבני דומינו בקלות, אם מתחילים מאחד הקצוות שלו, ומכסים כל זוג משבצות באבן דומינו. מדיה וקבצים בנושא משפט גומורי בוויקישיתוף
ה'תת"ו

ה'תת"ו (5,806) ובקיצור תת"ו – היא שנה עברית אשר תחל ביום א' בתשרי, אור ל-12 בספטמבר 2045, ותסתיים ביום כ"ט באלול, 30 בספטמבר 2046. המולד של תשרי חל ביום שני, 19 שעות ו-578 חלקים. לפיכך זו שנה מסוג גכז. היא מעוברת, ואורכה 384 ימים. זו שנה שלישית לשמיטה, ושנת 11 במחזור העיבור ה-306. תקופת ניסן שבשנה זו היא תחילת שנת 10 (סימנה ילאז) במחזור השמש ה-208. שנה זו היא שנת 1,977 לחורבן הבית, ושנת 2,357 לשטרות. מדינת ישראל תחגוג ביום העצמאות ה'תת"ו 98 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכז שנה מסוג גכז, ובה 384 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "כסדרה": שבה חשוון בן 29 יום ואילו כסלו בן 30 יום ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב
ה'תת"ז

ה'תת"ז (5,807) ובקיצור תת"ז – היא שנה עברית אשר תחל ביום א' בתשרי, אור ל-1 באוקטובר 2046, ותסתיים ביום כ"ט באלול, 20 בספטמבר 2047. המולד של תשרי חל ביום ראשון, 17 שעות ו-87 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה רביעית לשמיטה, ושנת 12 במחזור העיבור ה-306. תקופת ניסן שבשנה זו היא תחילת שנת 11 (סימנה יאיבא) במחזור השמש ה-208. שנה זו היא שנת 1,978 לחורבן הבית, ושנת 2,358 לשטרות. מדינת ישראל תחגוג ביום העצמאות ה'תת"ז 99 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
ה'תת"ח

המונח "תת"ח" מפנה לכאן. לערך העוסק בדרכי תקשורת לבעלי מוגבלויות מילוליות, ראו תקשורת תומכת וחליפית. ה'תת"ח (5,808) ובקיצור תת"ח – היא שנה עברית אשר תחל ביום א' בתשרי, אור ל-21 בספטמבר 2047, ותסתיים ביום כ"ט באלול, 9 בספטמבר 2048. המולד של תשרי חל ביום שישי, שעה אחת ו-963 חלקים. לפיכך זו שנה מסוג זחא. איננה מעוברת, ואורכה 353 ימים. זו שנה חמישית לשמיטה, ושנת 13 במחזור העיבור ה-306. תקופת ניסן שבשנה זו היא תחילת שנת 12 (סימנה יביגז) במחזור השמש ה-208. שנה זו היא שנת 1,979 לחורבן הבית, ושנת 2,359 לשטרות. מדינת ישראל תחגוג ביום העצמאות ה'תת"ח 100 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זחא שנה מסוג זחא, ובה 353 ימים. שנה "פשוטה": שאיננה מעוברת ובה חודש אדר אחד. שנה "חסרה": שבה חשוון וכסלו בני 29 יום כל אחד ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר.
ועדת המודיעין של הסנאט של ארצות הברית

ועדת המודיעין של הסנאט של ארצות הברית (באנגלית: United States Senate Select Committee on Intelligence; מכונה לעיתים "ועדת המודיעין" בלבד או SSCI בראשי תיבות) היא ועדה של הסנאט של ארצות הברית האמונה לפקח על קהילת המודיעין האמריקאית — שבתוכה הלשכות והארגונים של הממשלה הפדרלית של ארצות הברית המספקות מידע ופרשנויות למנהיגי הקונגרס והקבינט בארצות הברית. הוועדה נוסדה בשנת 1976 בימי הקונגרס ה-94 של ארצות הברית. הוועדה מתכנסת בבניין המשרדים של הסנאט הארט. הוועדה היא ועדה "נבחרת" (select), בכך שהחברות בה היא זמנית, והיא עוברת בין חברי הוועדה. בוועדה חברים 15 סנאטורים - שמונה מן המושבים בוועדה שמורים לשני נציגים מהרוב ומהמיעוט בסנאט מוועדות ההקצבות, הכוחות המזוינים, החוץ והמשפט. מבין שבעת המושבים הנותרים, ארבעה הם חברים מטעם הרוב, ושלושה הם חברים מטעם המיעוט. בנוסף, מנהיג הרוב ומנהיג המיעוט הם חברים בוועדה מכורח תפקידם (Ex officio member) אך אינם בעלי זכות הצבעה. כמו כן, יו"ר ועדת הכוחות המזוינים והחבר הבכיר בה חברים גם הם בוועדה מכורח תפקידם ללא זכות הצבעה. במסגרת תפקידה, מבצעת הוועדה סקירה שנתית של תקציב המודיעין שהוגש בידי נשיא ארצות הברית, ומכינה חקיקה המאשרת את ההקצבות לסוכנויות ולמחלקות האזרחיות והצבאיות השונות שמרכיבות את קהילת המודיעין. ארגונים אלה כוללים את משרד ראש המודיעין הלאומי, סוכנות הביון המרכזית, סוכנות הביון של משרד ההגנה האמריקני, הסוכנות לביטחון לאומי, הסוכנות למודיעין חזותי וגאוגרפי, משרד הסיור הלאומי, וכן את זרועות הביון והמודיעים של מחלקת המדינה, לשכת החקירות הפדרלית, מחלקת האוצר ומחלקת האנרגיה של ארצות הברית. הוועדה מגישה המלצות לוועדת הכוחות המזוינים של הסנאט בנוגע להרשאות לזרועות הביון והמודיעין של מרכיבי הכוחות המזוינים של ארצות הברית - חיל הנחתים, צבא ארצות הברית, חיל האוויר וצי ארצות הברית. הוועדה עורכת גם חקירות תקופתיות, ביקורות ובדיקות של פעילויות מודיעין ותוכניות ביון. ועדת צ'רץ', בראשות הסנאטור פרנק צ'רץ' מאיידהו, הוקמה ב-1975 במטרה לחקור התעללויות בעת חקירות מצד סוכנות הביון המרכזית, לשכת החקירות הפדרלית, הסוכנות לביטחון לאומי ושירות הכנסות הפנים. שנה לאחר מכן, ב-1976, הוקמה באורח רשמי ועדת המודיעין של הסנאט ובראשה ישב הסנאטור דניאל אינווי מהוואי. ב-9 ביולי 2004 פרסמה הוועדה את "דו"ח ועדת המודיעין להערכות המודיעין של קהילת המודיעים האמריקאית טרם המלחמה בעיראק", וב-5 ביוני 2008 היא פרסמה את החלק השני של הדו"ח. בשנת 2013 ומעבר לכך, קיבלה הוועדה תשומת לב מחודשת בעקבות הדלפות תוכניות המעקב של הסוכנות לביטחון לאומי בידי אדוארד סנודן. הסנאטורית דיאן פיינשטיין וועדת המודיעין חקרו את הנושא שהעלה מספר סוגיות שנויות במחלוקת: נודע כי הסוכנות לביטחון לאומי עוקבת אחר מיקומם של אזרחי ארצות הברית באמצעות הטלפון הסלולרי. החל מ-2017, הוועדה בוחנת את התערבות רוסיה בבחירות לנשיאות ארצות הברית ב-2016, קשרים פליליים אפשריים בין ממשלת רוסיה לבין הקמפיין הנשיאותי של דונלד טראמפ וביטחון תהליכי הבחירות בארצות הברית. ועדת המשנה למודיעין ולשירותים החשאיים של הכנסת אתר האינטרנט הרשמי של ועדת המודיעין של הסנאט של ארצות הברית (באנגלית)
ה'תת"ט

ה'תת"ט (5,809) ובקיצור תת"ט – היא שנה עברית אשר תחל ביום א' בתשרי, אור ל-8 בספטמבר 2048, ותסתיים ביום כ"ט באלול, 26 בספטמבר 2049. המולד של תשרי חל ביום שלישי, 10 שעות ו-759 חלקים. לפיכך זו שנה מסוג גכז. היא מעוברת, ואורכה 384 ימים. זו שנה שישית לשמיטה, ושנת 14 במחזור העיבור ה-306. תקופת ניסן שבשנה זו היא תחילת שנת 13 (סימנה יגלהא) במחזור השמש ה-208. שנה זו היא שנת 1,980 לחורבן הבית, ושנת 2,360 לשטרות. מדינת ישראל תחגוג ביום העצמאות ה'תת"ט 101 שנות עצמאות. ט"ו באלול - סיום המחזור ה-17 של לימוד הדף היומי להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכז שנה מסוג גכז, ובה 384 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "כסדרה": שבה חשוון בן 29 יום ואילו כסלו בן 30 יום ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב